મુંબઈમાં ઘર ખરીદવા ઇચ્છતા લોકો માટે બે સારા સમાચાર છે. એક સમાચાર એવા છે કે સરકારે ૭૦ ચોરસ મીટરનાં રહેઠાણો માટે માર્કેટ-રેટ મુજબ સ્ટૅમ્પ-ડ્યુટી લેવાનું નક્કી કર્યું છે. બીજા સારા સમાચાર એવા છે કે સ્ટૅમ્પ-ડ્યુટીના દર પાંચ ટકાથી ઘટાડીને EWSના રહેઠાણો માટે એક ટકો, LIGના રહેઠાણો માટે બે ટકા અને MIGના રહેઠાણો માટે ત્રણ ટકા કરવામાં આવ્યા છે. આ તમામ પ્રકારનાં રહેઠાણો માટે રજિસ્ટ્રેશન-ફી માત્ર ૧૦૦૦ રૂપિયા કરવામાં આવી છે.અગાઉ રેડી રેક્નર-રેટ અને માર્કેટ-રેટમાંથી જે વધારે હોય એના પ્રમાણમાં સ્ટૅમ્પ-ડ્યુટી ચાર્જ કરવામાં આવતી હતી. જો રેડી રેક્નર-રેટ વધારે હોય તો સરકાર એ પ્રમાણે સ્ટૅમ્પ-ડ્યુટી ચાર્જ કરતી હતી, પરંતુ હવે માત્ર માર્કેટ-રેટ પ્રમાણે ગણતરી કરવાની હોવાથી જે ભાવે ફ્લૅટ ખરીદવામાં આવે એ ભાવ પ્રમાણે સ્ટૅમ્પ-ડ્યુટીની ગણતરી કરવામાં આવશે. એથી ૭૫૦ સ્કેવર ફીટનો ફ્લૅટ ખરીદવામાં આવે તો ખરીદનારે સ્ટૅમ્પ-ડ્યુટી ચૂકવવાની રહેશે.ઘર ખરીદનાર બિલ્ડર પાસેથી અથવા રીસેલમાં ફ્લૅટ ખરીદે એની રકમ ઉપરાંત વધારામાં સ્ટૅમ્પ-ડ્યુટી અને રજિસ્ટ્રેશન-ફી ચૂકવે છે. એ ફ્લૅટની માલિકીનો સત્તાવાર ડૉક્યુમેન્ટ ગણાય છે. સરકારની નવી પૉલિસી પ્રમાણે EWS, LIG અને MIGના રહેઠાણોના વેચાણ પર સ્ટૅમ્પ-ડ્યુટી અને રજિસ્ટ્રેશન-ફીના દર વ્યવહારુ બનાવવામાં આવ્યા છે.